สรุปภาวะตลาดต่างประเทศ ประจำวันที่ 6 เม.ย. 2566
สรุปภาวะตลาดต่างประเทศ ประจำวันที่ 6 เม.ย. 2566
สรุปภาวะตลาดต่างประเทศ ประจำวันที่ 6 เม.ย. 2566
7 เม.ย. 2566

ดัชนีดาวโจนส์ตลาดหุ้นนิวยอร์กปิดบวกเล็กน้อยในวันพฤหัสบดี (6 เม.ย.) โดยตลาดยังคงถูกกดดันจากความกังวลเกี่ยวกับภาวะเศรษฐกิจถดถอย ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันนี้
ดัชนีเฉลี่ยอุตสาหกรรมดาวโจนส์ปิดที่ 33,485.29 จุด เพิ่มขึ้น 2.57 จุด หรือ +0.01%, ดัชนี S&amp;P500 ปิดที่ 4,105.02 จุด เพิ่มขึ้น 14.64 จุด หรือ +0.36% และดัชนี Nasdaq ปิดที่ 12,087.96 จุด เพิ่มขึ้น 91.09 จุด หรือ +0.76%
ตลาดหุ้นยุโรปปิดบวกในวันพฤหัสบดี (6 เม.ย.) โดยได้แรงหนุนจากหุ้นกลุ่มธนาคาร, กลุ่มอสังหาริมทรัพย์และกลุ่มเดินทาง ซึ่งช่วยบดบังความวิตกเกี่ยวกับการชะลอตัวของเศรษฐกิจสหรัฐหลังเปิดเผยข้อมูลเศรษฐกิจที่ซบเซา
ทั้งนี้ ดัชนี STOXX 600 ปิดที่ 458.94 จุด เพิ่มขึ้น 2.35 จุด หรือ +0.51%
ดัชนี CAC-40 ตลาดหุ้นฝรั่งเศสปิดที่ 7,324.75 จุด เพิ่มขึ้น 8.45 จุด หรือ +0.12%, ดัชนี DAX ตลาดหุ้นเยอรมนีปิดที่ 15,597.89 จุด เพิ่มขึ้น 77.72 จุด หรือ +0.50% และดัชนี FTSE 100 ตลาดหุ้นลอนดอนปิดที่ 7,741.56 จุด เพิ่มขึ้น 78.62 จุด หรือ +1.03%
ตลาดหุ้นลอนดอนปิดบวกในวันพฤหัสบดี (6 เม.ย.) โดยปรับตัวขึ้นในสัปดาห์นี้เป็นสัปดาห์ที่ 3 ติดต่อกัน ขณะที่การทะยานขึ้นของหุ้นกลุ่มสินค้าโภคภัณฑ์ และสัญญาณการฟื้นตัวของเศรษฐกิจอังกฤษได้ช่วยบดบังความวิตกเกี่ยวกับการชะลอตัวทางเศรษฐกิจ
ทั้งนี้ ดัชนี FTSE 100 ตลาดหุ้นลอนดอนปิดที่ 7,741.56 จุด เพิ่มขึ้น 78.62 จุด หรือ +1.03%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันพฤหัสบดี (6 เม.ย.) และทำสถิติปรับตัวขึ้นรายสัปดาห์ติดต่อกันเป็นสัปดาห์ที่ 3 โดยได้แรงหนุนจากสต็อกน้ำมันดิบสหรัฐที่ลดลงมากกว่าคาด และกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ประกาศลดกำลังการผลิตน้ำมัน
ทั้งนี้ สัญญาน้ำมันดิบ WTI ส่งมอบเดือนพ.ค. เพิ่มขึ้น 9 เซนต์ หรือ 0.11% ปิดที่ 80.70 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 13 เซนต์ หรือ 0.15% ปิดที่ 85.12 ดอลลาร์/บาร์เรล
สัญญาทองคำตลาดนิวยอร์กปิดลบในวันพฤหัสบดี (6 เม.ย.) เนื่องจากนักลงทุนเทขายทำกำไรหลังจากสัญญาทองคำพุ่งขึ้นแตะระดับสูงสุดในรอบ 13 เดือน ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันนี้ เพื่อประเมินทิศทางอัตราดอกเบี้ยของธนาคารกลางสหรัฐ (เฟด)
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 9.20 ดอลลาร์ หรือ 0.45% ปิดที่ 2,026.40 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 5.60 เซนต์ หรือ 0.22% ปิดที่ 25.093 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 9.40 ดอลลาร์ หรือ 0.93% ปิดที่ 1,016.80 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 37.10 ดอลลาร์ หรือ 2.6% ปิดที่ 1,462.40 ดอลลาร์/ออนซ์
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (6 เม.ย.) ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันพรุ่งนี้ เพื่อประเมินแนวโน้มตลาดแรงงานและทิศทางอัตราดอกเบี้ยของธนาคารกลางสหรัฐ (เฟด)
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.03% แตะที่ระดับ 101.8245
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.9041 ฟรังก์ จากระดับ 0.9060 ฟรังก์ แต่แข็งค่าเมื่อเทียบกับเงินเยน ที่ระดับ 131.78 เยน จากระดับ 131.12 เยน และแข็งค่าเมื่อเทียบกับดอลลาร์แคนาดา ที่ระดับ 1.3472 ดอลลาร์แคนาดา จากระดับ 1.3453 ดอลลาร์แคนาดา
ส่วนยูโรแข็งค่าเมื่อเทียบกับดอลลาร์สหรัฐ ที่ระดับ 1.0930 ดอลลาร์ จากระดับ 1.0909 ดอลลาร์ ขณะที่เงินปอนด์อ่อนค่าลงแตะที่ระดับ 1.2452 ดอลลาร์ จากระดับ 1.2463 ดอลลาร์
ดัชนี PSE Composite ตลาดหุ้นฟิลิปปินส์ปิดทำการวานนี้ (6 เม.ย.) เนื่องในวันพฤหัสฯศักดิ์สิทธิ์ (Holy Thursday)